**Ministru kabineta rīkojuma projekta „Par apropriācijas pārdali” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta rīkojuma projekts „Par apropriācijas pārdali” (turpmāk – Projekts) šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots saskaņā ar Likuma par budžetu un finanšu vadību 9.panta piecpadsmito daļu, saskaņā ar kuru finanšu ministram ir tiesības veikt apropriācijas pārdali starp ministrijām un citām centrālajām valsts iestādēm, tai skaitā funkciju pārdales vai strukturālo reformu gadījumos, ja ir pieņemts Ministru kabineta lēmums un Saeima ar atsevišķu lēmumu piekritusi šādai pārdalei. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016.gada 3.maija rīkojuma Nr.275 „Par Valdības rīcības plānu Deklarācijas par Māra Kučinska vadītā Ministru kabineta iecerēto darbību īstenošanai” 73.1.punkts paredz profesionālajā kultūrizglītībā izveidot vismaz piecus profesionālās izglītības kompetenču centrus (turpmāk – PIKC) un nodrošināt to materiālās bāzes uzlabošanu, piesaistot ES struktūrfondu līdzekļus.  PIKC „Ventspils mūzikas vidusskola” (turpmāk – VMV) jau no 2014.gada mācību procesu nodrošina vairākās nomātās telpās Ventspils pilsētās. VMV mācību procesa nodrošināšanai SAM 8.1.3. ietvaros tiek īstenots projekts „Ventspils mūzikas vidusskola ar koncertzāles funkciju”, kura ietvaros nav paredzēts finansējums VMV aprīkojumam, lai nodrošinātu skolas darbību pēc projekta īstenošanas.  VMV projektu realizē kopā ar sadarbības partneri Ventspils pilsētas pašvaldības iestāde „Komunālā pārvalde” un atbilstoši būvprojekta ekonomiskajai daļai ir noteikts izmaksu sadalījums, līdz ar to VMV ir informējusi (VMV 2018.gada 12.oktobra vēstule Nr.1-16/92, ka 2018.gadā ir nepieciešams vienreizējs papildus finansējums 690 315 *euro*, lai 2019.gadā nodrošinātu VMV darbību jaunajā ēkā. 2019.gada janvārī plānots uzsākt VMV jaunās ēkas ieskandināšanas un atklāšanas pasākumu ciklu, kuru sekmīgai nodrošināšanai VMV kamerorķestrim jau 2018.gadā nepieciešams iegādāties orķestra inventāru un mūzikas instrumentu iegādi.  PIKC „Liepājas mākslas, mūzikas un dizaina vidusskola” (turpmāk – LMMDV) uz apsaimniekošanas – lietošanas līguma pamata lieto, valsts īpašumā, uz Finanšu ministrijas vārda reģistrētās un VNĪ valdījumā esošās ēkas Ausekļa ielā 11/15 un Alejas ielā 18, Liepājā. Ņemot vērā, ka LMMDV plānots īstenot SAM 8.1.3. telpu un mācību procesa uzlabošanas darbus 2018.gada 27.jūlijā pēc LMMDV iniciatīvas tika veikta minēto ēku vizuāli tehniskā apsekošana. Apsekošanas rezultātā tika konstatētas virkne nepilnības un pēc būvinženiera slēdziena ēka Alejas ielā 18, Liepājā visdrīzākajā laikā var kļūt bīstama, un Būvniecības likumā ar jēdzienu “bīstama” ir saprotams tāds konstrukciju stāvoklis, kas apdraud personu dzīvību un veselību. Arī ēkā Ausekļa ielā 11/15, kuras ekspluatācija uzsākta 1920.gadā, iekšējo inženierkomunikāciju izbūvē un ekspluatācijā konstatētas būtiskas atkāpes no normatīvajos aktos noteiktā. Lai nodrošinātu audzēkņu, skolas darbinieku, pedagogu un skolas apmeklētāju drošību un neapdraudētu viņu veselību, abās skolas ēkās akūti nepieciešams veikt remontdarbus konstatēto defektu novēršanai. Līdz ar to Kultūras ministrija ir saņēmusi LMMDV 2018.gada 12.oktobra vēstuli Nr.1-17/261, kurā tiek lūgts vienreizējs finansējums minēto nekustamo īpašumu sakārtošanai 314 600 *euro* apmērā.  Izglītības likuma 36.panta trešā daļa paredz, ka izglītības programmas tiek īstenotas personas dzīvībai un veselībai drošos apstākļos. Tādējādi, jautājums par LMMDV nekustamajos īpašumos Alejas ielā 18 un Ausekļa ielā 11/15, Liepājā steidzami veicamajiem pārbūves un atjaunošanas darbiem, jārisina nekavējoties, un to nav iespējams atlikt uz turpmākajiem gadiem.  PIKC „Nacionālā mākslu vidusskola” (turpmāk – NMV) 2018.gada 23.jūlija vēstulē Nr.35/edm informēja Kultūras ministriju par NMV mūzikas priekšmetu apguves korpusa kāpņu kritisko stāvokli.  NMV struktūrvienības Emīla Dārziņa mūzikas skolas ēka ir izvietota nekustamajā īpašumā Rīgā, Kalnciema ielā 10, k. 1-4. Jau 2016. gadā jūlijā arhitekte Dace Ūdre (SERT.NR. 10-0750) un būvinženieris Mārtiņš Nikāzis, (SERT.NR .20-5931) veica NMV ēku tehnisko apsekošanu. Apsekošanas rezultātā attiecībā uz mūzikas priekšmetu apguves korpusa kāpnēm tika konstatēts, ka: *„Kāpņu pakāpieni ir tehniski bojāti un atrodas neapmierinošā stāvoklī. Kāpnes ir novietotas pie nesošām sienām tā, ka veidojas attālums, kas ir lielāks par 100 mm, veidojot bērniem bīstamas zonas. Kāpņu margas ir metāla. Bojātas un ir sliktā tehniskā stāvoklī. Kāpņu tehniskais nolietojums ir 70 %.*”  2018.gada jūnijā atkārtoti mūzikas priekšmetu apguves korpusa kāpnes apsekoja būvspeciālists Indulis Jugāns (Sert. Nr. 4-03557, 5-02506). Apsekošanas rezultātā tika konstatēts, ka: *„Trepju laukumos ir izveidojušās plaisas un robi. Trepju margas ir deformējušās un vietām trūkst balsta margu. Trepju telpu sienas un griesti ir saplaisājuši, uzburbuši un apsistiem stūriem. Trepju telpā ir nepieciešams steidzīgs pakāpienu un margu remonts. Aiz izdrupušajiem pakāpieniem un armatūras galiem var aizķerties un gūt traumas. Trepju margām var izkrist cauri skolēni.* ***Pārvietošanās pa bojātām trepēm apdraud cilvēku veselību un drošību.”***  Ņemot vērā iepriekš minētos atzinumus attiecībā uz izglītojamo drošību, izmantojot NMV kāpņu telpas, nepieciešams steidzams remonts. NMV kāpņu telpu remontam nepieciešami 78 855,56 *euro*.  NMV struktūrvienība „Rīgas Horeogrāfijas skola” (turpmāk – RHS) atrodas Kalnciema ielā 12, Rīgā. RHS ēkas baleta deju zāļu korpusam ir nepieciešams steidzams fasādes remonts. Ēkas fasādes dēļu dekoratīvais apšuvums nav mainīts kopš ēkas nodošanas ekspluatācijā 1971.gadā, laika un klimatisko apstākļu ietekmes rezultātā tas ir sasniedzis konstrukcijas noturības robežu. Dēļi ir sapuvuši vairākās vietās, šogad ir sākuši atdalīties no fasādes un ik pa laikam krīt zemē, apdraudot skolas audzēkņu veselību un drošību, siltumizolācijas slānis aiz dekoratīvajiem dēļiem izbūvēts ar padomju laika materiāliem, siltumizolācija ir noslīdējusi un nenodrošina telpu minimālās siltumtehniskās prasības. Skolas fasādes dekoratīvo apšuvumu un siltumizolācijas atjaunošanai steidzami nepieciešami 25 574,02 *euro*.  Izglītības likuma 36.panta trešā daļa paredz, ka izglītības programmas tiek īstenotas personas dzīvībai un veselībai drošos apstākļos. Tādējādi, jautājums par NMV korpusa Rīgā, Kalnciema ielā 10, k. 1-4 kāpņu kritiskā stāvokļa un RHS ēkas fasādes bīstamības novēršanu ir jārisina nekavējoties, un to nav iespējams atlikt uz turpmākajiem gadiem.  PIKC „Rīgas Dizaina un mākslas vidusskola” (turpmāk – RDMV) īsteno mācību programmas, kuru īstenošanai nepieciešami mūsdienīgi mācību līdzekļi un viens no tādiem ir mācību procesa nodrošināšana ar Apple produkcijas datoriem. Ņemot vērā, ka RDMV finanšu resursi ir ierobežoti un visu Kultūras ministrijas padotības iestāžu datorprogrammu licences Kultūras ministrija iegādājas centralizēti, tad RDMV 2018.gada 16.augustā ar vēstuli Nr.1-17/283 griezās Kultūras ministrijā ar lūgumu mācību procesa nodrošināšanai piešķirt datorprogrammu licences 162 Apple datoriem. Līdz ar to nepieciešams papildus finansējums 50 000 *euro* apmērā.  Kultūras ministrija ir izvērtējusi iespējas rast vienreizēju neatliekamo izdevumu un licenču iegādei papildus nepieciešamos finanšu līdzekļus 2018.gadā apstiprinātā budžeta ietvaros, un secinājusi, ka Kultūras ministrijai nav iespēju pārdalīt finansējumu no citām budžeta programmām.  Nepieciešamo izdevumu nodrošināšanai finansējumu iespējams pārdalīt no Vides aizsardzības un reģionālās attīstības ministrijas budžeta programmas 28.00.00 „Meteoroloģija un bīstamo atkritumu pārvaldība” 2016. –2018.gada budžeta neatliekamā pasākuma „Salaspils kodolreaktora likvidācijas pasākumu kopuma izpildes nodrošināšana” (Ministru kabineta 2015.gada 27.augusta sēdes protokollēmuma (prot. Nr.42 3.§) 7.punkts) un budžeta apakšprogrammas 24.08.00 „Nacionālo parku darbības nodrošināšana” ietvaros paredzētā finansējuma sociālajiem pabalstiem par īpaši aizsargājamo nemedījamo sugu un migrējošo sugu dzīvnieku nodarītajiem postījumiem.  Ņemot vērā iepriekš minēto, Projekts paredz apropriācijas pārdali no Vides aizsardzības un reģionālās attīstības ministrijas uz Kultūras ministriju, lai veiktu neatliekamus infrastruktūras sakārtošanas darbus un uzlabošanas izdevumus kultūrizglītības profesionālās izglītības kompetenču centros un licenču iegādes izdevumus. Nepieciešamais finansējums tiks izlietots līdz 2018.gada beigām un plānotie darbi izpildīti. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, VMN, NMV, RDMV, LMMDV, Vides aizsardzības un reģionālās attīstības ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | **2018.gads** | | Turpmākie trīs gadi (*euro*) | | | | |
| **2019.** | | **2020.** | | **2021.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 |  |  |  |  |  |
| *Vides aizsardzības un reģionālās attīstības ministrija* |  | -1 159 346 |  |  |  |  |  |
| *24.08.00 „Nacionālo parku darbības nodrošināšana”* | 5 629 426 | -402 302 |  |  |  |  |  |
| *28.00.00 „Meteoroloģija un bīstamo atkritumu pārvaldība”* | 7 085 139 | -757 044 |  |  |  |  |  |
| *Kultūras ministrija* |  | 1 159 346 |  |  |  |  |  |
| *20.00.00*  *”Kultūrizglītība”* | 51 024 819 | 1 109 436 |  |  |  |  |  |
| *24.00.00* „*Informācijas tehnoloģiju attīstība un uzturēšana kultūras nozarē”* | 409 648 | 50 000 |  |  |  |  |  |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| *Vides aizsardzības un reģionālās attīstības ministrija* |  | -1 159 346 |  |  |  |  |  |
| *24.08.00 „Nacionālo parku darbības nodrošināšana”* | 5 629 426 | -402 302 |  |  |  |  |  |
| *28.00.00 „Meteoroloģija un bīstamo atkritumu pārvaldība”* | 7 085 139 | -757 044 |  |  |  |  |  |
| *Kultūras ministrija* |  | 1 159 346 |  |  |  |  |  |
| *20.00.00*  *”Kultūrizglītība”* | 51 024 819 | 1 109 346 |  |  |  |  |  |
| *24.00.00* „*Informācijas tehnoloģiju attīstība un uzturēšana kultūras nozarē*” | 409 648 | 50 000 |  |  |  |  |  |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar likumu „Par valsts budžetu 2018.gadam” Kultūras ministrijas budžeta programmām 20.00.00 „Kultūrizglītība” plānots finansējums 51 024 819 *euro* apmērā, lai nodrošinātu mācību procesa nodrošināšanu kultūrizglītības iestādēs un 24.00.00 „Informācijas tehnoloģiju attīstība un uzturēšana kultūras nozarē” plānots finansējums 409 648 *euro* apmērā, lai nodrošinātu IT uzturēšanu kultūras nozarē. Savukārt Vides aizsardzības un reģionālās attīstības ministrijas apakšprogrammā 24.08.00 „Nacionālo parku darbības nodrošināšana” 2018.gada plānotais finansējums 5 629 426 *euro* apmērā, kurā netiks apgūts 2018.gadā finansējums sociālajiem pabalstiem 402 302 euro apmērā un programmā 28.00.00 „Meteoroloģija un bīstamo atkritumu pārvaldība” 2018.gadā plānotais finansējums 7 085 139 *euro*,no kuriem 2016. – 2018.gada budžeta neatliekamā pasākuma „Salaspils kodolreaktora likvidācijas pasākumu kopuma izpildes nodrošināšana” netiks apgūts finansējums 757 044 euro apmērā. Uz šo brīdi Kultūras ministrijas finansējums minētajās budžeta programmās jau pilnībā ir saplānots un nav iespējams veikt pārdales. Apropriācijas pārdale no Vides aizsardzības un reģionālās attīstības ministrijas uz Kultūras ministriju 1 159 346 *euro* apmērā nepieciešama, lai veiktu neatliekamus infrastruktūras sakārtošanas darbus un uzlabošanas izdevumus kultūrizglītības profesionālās izglītības kompetenču centros un nodrošinātu tajos IT licenču iegādes izdevumus.    RDMV licenču iegādes izdevumi 50 000 *euro* apmērā:   |  |  |  |  | | --- | --- | --- | --- | |  | Skaits | EUR |  | | Adobe CC | 162 | 166.27 | 26935.74 | | SolidWorks Premium | 5 | 998 | 4990.00 | | Office ProPlus | 162 | 58 | 9396.00 | |  |  | Kopā | 41321.74 | |  |  | Kopā ar PVN | 49999.31 |   Projektam pievienoti finansējuma pieprasījumu pamatojošie dokumenti. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Projekts paredz apropriācijas pārdali no Vides aizsardzības un reģionālās attīstības ministrijas uz Kultūras ministriju. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija, NMV, VMV, RDMV, LMMDV, Vides aizsardzības un reģionālās attīstības ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretāre D.Vilsone

Zakevica 67330260

[Baiba.Zakevica@km.gov.lv](mailto:Baiba.Zakevica@km.gov.lv)